laion/Wikipedia-Exotic huggingface dataset:
আবদুর রহমান সিদ্দিকী

আবদুর রহমান সিদ্দিকী (১৮৮৭-১৯৫৩) ছিলেন ব্রিটিশ ভারত ও পাকিস্তানের একজন রাজনীতিবিদ এবং পূর্ব বাংলার ভারপ্রাপ্ত গভর্নর। তিনি মুসলিম লীগের প্রথম সারির নেতাদের অন্যতম এবং পাকিস্তান আন্দোলনের কেন্দ্রীয় নেতা ছিলেন। এছাড়া মধ্যপ্রাচ্য বিষয়ে তিনি একজন বিশেষজ্ঞ ছিলেন। আবদুর রহমান সিদ্দিকী আলিগড় বিশ্ববিদ্যালয় থেকে স্নাতক হন। এরপর ইংল্যান্ড থেকে উচ্চতর শিক্ষা অর্জন করেন। আলিগড়ে অধ্যয়নকালে তিনি বিশ্ববিদ্যালয়ের ছাত্র সংগঠনের প্রেসিডেন্ট ছিলেন। আলিগড় থেকে শিক্ষা সমাপ্ত করার পর তিনি মাওলানা মুহাম্মদ আলি কর্তৃক সম্পাদিত কলকাতার কমরেড পত্রিকার ব্যবস্থাপনা সম্পাদক হন। তার উদ্যোগে কলকাতা থেকে দ্য মর্নিং নিউজ নামক পত্রিকা প্রকাশিত হত। বলকান যুদ্ধের সময়ে তুরস্কে ড. আনসারির নেতৃত্বে প্রেরিত চিকিৎসা দলের সাথে তিনিও যোগ দেন। পরবর্তীতে তিনি খিলাফত আন্দোলনে অংশ নিয়েছেন। ১৯৪০ সালে তিনি কলকাতা মিউনিসিপাল কর্পোরেশনের মেয়র হন। ১৯৩৭ থেকে ১৯৪৬ সাল পর্যন্ত তিনি বাংলার আইনসভার সদস্য ছিলেন। ১৯৪৬ সালে তিনি ভারতীয় আইনসভার সদস্য হন। তিনি ইস্টার্ন ফেডারেল ইন্সুরেন্স কোম্পানির অন্যতম সংগঠক ছিলেন। পূর্ব বাংলার গভর্নর ফিরোজ খান নুন ১৯৫২ সালের ২৫ জুলাই থেকে ১০ নভেম্বর পর্যন্ত ছুটিতে থাকাবস্থায় আবদুর রহমান সিদ্দিকী গভর্নর হিসেবে দায়িত্ব পালন করেছেন। ১৯৫৩ সালে আবদুর রহমান সিদ্দিকী মৃত্যুবরণ করেন। "Governors and Acting Governors of East Bengal/ East Pakistan 1947-1971, ২০ জুলাই ২০১৬ তারিখে সংগৃহীত"। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  সিদ্দিকী, আবদুর রহমান, বাংলাপিডিয়া
আহোম ভাষা

আহোম ভাষা (অসমীয়া: আহোম ভাষা) অসমে বসবাস করা আহোম জাতির লোকের মধ্যে প্রচলিত একটি মৃতপ্রায় ভাষা। শ্যান ও খামটি ভাষার সহিত এই ভাষার নিকটতম সাদৃশ্য ও থাই ভাষার সহিত কিছু মিল দেখা যায়। অসমে আহোম শাসকেরা বৃহত্তর অসমীয়া জাতির সহিত মিলিত হওয়ার ফলে ১৯শতকে অসমে আহোম ভাষার পরিবর্তে অসমীয়া ভাষা কথিত ভাষার স্থান দখল করে। ২০০০ সনের হিসাব মতে প্রায় ২০০ আহোম পুরোহিত সম্প্রদায় অসমীয়া ভাষা জানেন কিন্তু পরাম্পরাগত অনুষ্ঠানেই কেবল আহোম ভাষার ব্যবহার করেন। বর্তমান কথিত রূপে আহোম ভাষার প্রচলন নাই যদিও বর-অম্র নামক আহোম-অসমীয়া অভিধানে আহোম সাম্রাজ্যে ব্যবহৃত আহোম ভাষার রূপটি সংরক্ষিত অবস্থায় আছে। আধুনিক প্রচলিত টাই ভাষা যেমন শ্যান, খামটি, আইটন ইত্যাদির সহিত আহোম ভাষার মিল আছে। আহোম ভাষার নিজস্ব লিপি আছে ও অন্যান্য টাই ভাষার মত এই ভাষারও কিছু কিছু বৈশিষ্ট আছে। বাক্যবিন্যাস সাধারনত কর্ত্তা ক্রিয়া কর্ম/ কর্ত্তা কর্ম ক্রিয়া ইত্যাদি। স্বর উচ্চারণ অনুযায়ী একটা শব্দের বিভিন্ন অর্থ হয় বিশ্লেষণাত্মক বাক্য রচনা টাই-কড়াই পরিবারের অন্তর্গত) কাম-টাই-ঠালের ২০০০ বৎসর পুরোনো প্রোটো-টাই ভাষা থেকে আহোম ভাষার উৎপত্তি হয়েছে। অবশ্যে কিছু লোকের মতে টাই ভাষাসমূহ ভিন্ন পরিবারের যা টাই-কড়াইয়ের অংশ নয়। আহোম জাতি ও আহোম ভাষার মুল স্থান হচ্ছে বৃহত্তম চীনের ইউনান অঞ্চল। তাঁরা উত্তরে ভিয়েতনাম ও গুয়েংজি প্রদেশের সীমান্ত থেকে দক্ষিণ-পূর্ব এশীয় অববাহিকায় ও ম্যানমারে পরিব্রাজন করেছিল। আহোম রাজত্বকালে অসমের ব্রহ্মপুত্র উপত্যকায় কথিত রূপে আহোম ভাষার ব্যবহার ছিল। ১৫-১৬ শতিকায় আহোম রাজসভায় কেবল আহোম ভাষার প্রচলন ছিল। পরবর্তী সময়ে অসমীয়া ভাষায় রাজসভায় স্থান পায় । বর্তমানে আহোমেরা পারম্পিক অণুষ্ঠান ও উৎসবে আহোম ভাষার ব্যবহার করেন। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Ahom"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  আহোম প্রাইমার। বুরঞ্জী আরু পুরাতত্ব বিভাগ, অসম চরকার। ২০১০। পৃষ্ঠা ১০।  Diller, A. (1993). Tai Languages. In International Encyclopedia of Linguistics (Vol. 4, pp. 128-131). Oxford, UK: Oxford University Press. Blake, B. J. (1994). Language Classification. In The Encyclopedia of Language and Linguistics (Vol. 4, pp. 1952-1957). New York, NY: Pergamon Press Press. French, M. A. (1994). Tai Languages. In The Encyclopedia of Language and Linguistics (Vol. 4, pp. 4520-4521). New York, NY: Pergamon Press Press. Hongladarom, K. (2005). Thai and Tai Languages. In Encyclopedia of linguistics (Vol. 2, pp. 1098-1101). New York, NY: Fitzroy Dearborn.
ফটিকছড়ি (দ্ব্যর্থতা নিরসন)

ফটিকছড়ি নামে বাংলাদেশে বিভিন্ন স্তরের প্রশাসনিক এলাকা রয়েছে। ফটিকছড়ি দ্বারা বোঝানো যেতে পারে: ফটিকছড়ি উপজেলা; চট্টগ্রাম জেলার একটি উপজেলা। ফটিকছড়ি; চট্টগ্রাম জেলার ফটিকছড়ি উপজেলার প্রধান শহর। ফটিকছড়ি থানা; চট্টগ্রাম জেলার একটি থানা। ফটিকছড়ি পৌরসভা; ফটিকছড়ি উপজেলাধীন একটি পৌরসভা। ফটিকছড়ি ইউনিয়ন; রাঙ্গামাটি জেলার কাউখালী উপজেলার একটি ইউনিয়ন। ফটিকছড়ি খাল; ফটিকছড়ি উপজেলার উপর দিয়ে প্রবাহিত একটি খাল। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কিরগিজস্তান জাতীয় ফুটবল দল

কিরগিজস্তান জাতীয় ফুটবল দল (কিরগিজ: Кыргызстан улуттук футбол курамасы) হচ্ছে আন্তর্জাতিক ফুটবলে কিরগিজস্তানের প্রতিনিধিত্বকারী পুরুষদের জাতীয় দল, যার সকল কার্যক্রম কিরগিজস্তানের ফুটবলের সর্বোচ্চ নিয়ন্ত্রক সংস্থা কিরগিজ ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৯২ সালের ২৩শে আগস্ট তারিখে, কিরগিজস্তান প্রথমবারের মতো আন্তর্জাতিক খেলায় অংশগ্রহণ করেছে; উজবেকিস্তানের তাশখন্দে অনুষ্ঠিত উক্ত ম্যাচে কিরগিজস্তান উজবেকিস্তানের কাছে ৩–০ গোলের ব্যবধানে পরাজিত হয়েছে। ২৩,০০০ ধারণক্ষমতাবিশিষ্ট দোলেন ওমুজাকভ স্টেডিয়ামে আক শুমকারলার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কিরগিজস্তানের রাজধানী বিশকেকে অবস্থিত। বর্তমানে এই দলের ম্যানেজারের দায়িত্ব পালন করছেন আলেকসান্দ্র ক্রেস্তিনিন এবং অধিনায়কের দায়িত্ব পালন করছেন ইয়েনিসি ক্রাস্নোইয়ার্স্কের রক্ষণভাগের খেলোয়াড় ভালেরি কিচিন। কিরগিজস্তান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে কিরগিজস্তান এপর্যন্ত মাত্র ১ বার অংশগ্রহণ করেছে, যার তাদের সাফল্য হচ্ছে ১৬ দলের পর্বে পৌঁছানো, যেখানে তারা সংযুক্ত আরব আমিরাতের কাছে অতিরিক্ত সময়ে ৩–২ গোলের ব্যবধানে পরাজিত হয়েছে। ভাদিম খারচেঙ্কো, মির্লান মুর্জায়েভ, পাভেল মাতিয়াশ, আন্তোন জেমলিয়ানুখিন এবং ভিতালি লাক্সের মতো খেলোয়াড়গণ কিরগিজস্তানের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৮ সালের এপ্রিল মাসে প্রকাশিত র‌্যাঙ্কিংয়ে কিরগিজস্তান তাদের ইতিহাসে সর্বোচ্চ অবস্থান (৭৫তম) অর্জন করে এবং ২০১৩ সালের মার্চ মাসে প্রকাশিত র‌্যাঙ্কিংয়ে তারা ২০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কিরগিজস্তানের সর্বোচ্চ অবস্থান হচ্ছে ১৩৬তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১৭৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hyung-Jin, Yoon (৩০ এপ্রিল ২০০৬)। "Kyrgyzstan International Matches"। RSSSF। সংগ্রহের তারিখ ১৯ নভেম্বর ২০১০।  দাপ্তরিক ওয়েবসাইট (ইংরেজি) ফিফা-এ কিরগিজস্তান জাতীয় ফুটবল দল ওয়েব্যাক মেশিনে আর্কাইভকৃত ৯ আগস্ট ২০০৭ তারিখে (ইংরেজি) এএফসি-এ কিরগিজস্তান জাতীয় ফুটবল দল (ইংরেজি)
গ্লাইডার

গ্লাইডার হচ্ছে এক ধরনের উড়োযান যার দ্বারা ইঞ্জিন ব্যবহার না করেই ওড়া সম্ভব। পাখিদের ওড়ার কৌশল অনুকরণ করে গ্লাইডার নির্মাণ করা হয়। পরবর্তীতে গ্লাইডারে ইঞ্জিন ব্যবহার করা হয়। "David Barish: The Probable Inventor of the Paraglider"। ushpa.org। ২০১৬-০৩-২৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-০৯।  "Gliding pilot Sebastian Kawa named Athlete of the Month by IWGA"। fai.org। সংগ্রহের তারিখ ২০১৬-০৩-০৯।
প্রিজম্যাটিক (এ্যাপ)

প্রিজম্যাটিক একটি সামাজিক সংবাদ খুঁজে বের করার এ্যাপ, যা বিভিন্ন ওয়েব ব্রাউজার ও আইওএস-চালিত মোবাইলে ব্যবহার করা যায়। "সংরক্ষণাগারভুক্ত অনুলিপি"। ২৪ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৬।  Prismatic – official website Prismatic on iTunes Prismatic on Twitter Prismatic Engineering on Twitter Prismatic Design on Twitter
প্রিজমা

প্রিজমা একটি ফটো-এডিটিং অ্যাপ। রাশিয়ার রাজধানী মস্কোর আলেক্সি মোইসিনকোভ নামের এক অ্যাপ-ডেভেলপার এই অ্যাপটি তৈরি করেছেন। ব্যাবহারকারিরা স্মার্টফোনের ক্যামেরা থেকে সদ্য তোলা ছবি বা ইমেজ লাইব্রেরি থেকে ছবি নিয়ে অ্যাপটির ভিন্ন ভিন্ন ৩৩টি ফিল্টার ব্যবহার করে বিখ্যাত শিল্পী লিওনার্দো দা ভিঞ্চি, পিকাসো, মনেট, ভ্যান গগ, মাঞ্চ, লেভিটান, ক্যানডিনস্কি’র শিল্প ভঙ্গির আদলে ছবির রূপ দিতে পারবেন। তাছাড়া ডিসি কমিক বুকের জনপ্রিয় ডিজাইনগুলোর আলোকেও ছবি ফিল্টার করতে পারে। এই অ্যাপটি ফিল্টারিংয়ের কাজ করে কৃত্রিম বুদ্ধিমত্তা বা এআইয়ের মাধ্যমে। আইওএস প্লাটফর্মের জন্য নির্মিত এই অ্যাপটি কাজ করে নিউরাল নেটওয়ার্ক ও কৃত্রিম বুদ্ধিমত্তার সমন্বয়ে। অন্যান্য ফিল্টারিং অ্যাপ যেমন ইন্সটাগ্রামের মতো প্রিজমা কোনো ছবির ওপর একটি ফিল্টার লেয়ার মূল ছবির ওপর যুক্ত করে না। বরং প্রিজমা তার কৃত্রিম বুদ্ধিমত্তা প্রয়োগ করে বিভিন্ন লেয়ার ব্যবহার করে নতুন করে ছবিটি আঁকে। "Prisma - Art Photo Editor with Free Picture Effects & Cool Image Filters for Instagram Pics and Selfies"। Itunes.apple.com। সংগ্রহের তারিখ ১৯ জুলাই ২০১৬।  Elyse Betters (৯ জুলাই ২০১৬)। "প্রিজমা কি এবং এটি ছবিকে কীভাবে ডিজাইন করে?"। pocket-lint.com। Pocket-lint ltd। সংগ্রহের তারিখ ১৯ জুলাই ২০১৬।
যোগেশ্বরী

যোগেশ্বরী মহারাষ্ট্রের রাজধানী মুম্বাইয়ের একটি শহরতলী যা আন্ধেরির ঠিক উত্তরে অবস্থিত। এলাকাটি হিন্দু দেবতা শিবের মূর্তি যুক্ত গুহাসমূহের জন্য বিখ্যাত। যোগেশ্বরী রেল স্টেশন, পশ্চিম রেল কর্তৃক পরিচালিত যা মুম্বাই উপনগরীয় রেল-র একটি ব্যস্ততম স্টেশন। স্টেশনের পশ্চিমে একটি বাস ডিপো আছে যার দ্বারা যোগেশ্বরী মুম্বাইয়ের অন্য বিভিন্ন স্থান/শহরতলীর সাথে সংযুক্ত। যোগেশ্বরী গুহা - অজন্তা ও ইলোরা গুহাসমূহ-এর সামসময়িক গুহা যেখানে হিন্দু দেবতা শিবের প্রায় ১৫০০ বছর পুরনো মূর্তি আছে।
মাহিম

মাহিম দক্ষিণ মুম্বাইয়ের একটি শহরতলী এলাকা। মুম্বাই উপনগরীয় রেলের মাহিম স্টেশন এখানেই অবস্থিত। বৃহত্তর মুম্বাই যা সাতটি দ্বীপ দ্বারা গঠিত, মাহিম তার একটি। মাহিম নামটি মাহিকাবতী থেকে এসেছে; রাজা ভিমদেবের রাজধানী এখনেই ছিল। মাহিম দরগাহ মাহিম দুর্গ শীতলাদেবী মন্দির মিঠী নদী - মুম্বাইয়ের একটি হ্রদোৎপন্ন নদী ওরলি - মুম্বাইয়ের গুরুত্বপূর্ণ শহরতলী উইকিমিডিয়া কমন্সে মাহিম সংক্রান্ত মিডিয়া রয়েছে।
গোলাম ফারুক খান

গোলাম ফারুক খান (৭ অক্টোবর ১৮৯৯ – ২৯ এপ্রিল ১৯৯২) ছিলেন একজন পাকিস্তানি অর্থনীতিবিদ, আমলা, রাজনীতিবিদ ও শিল্পপতি। তিনি গোলাম ফারুক গ্রুপের প্রতিষ্ঠাতা ও চেয়ারম্যান ছিলেন। গোলাম ফারুক খান আলিগড় বিশ্ববিদ্যালয় থেকে স্নাতক সম্পন্ন করেন। এরপর ১৯২১ সালে তিনি বেঙ্গল-নাগপুর রেলওয়েতে সহকারী ট্রাফিক সুপারিন্টেন্ডেন্ট হিসেবে যোগ দেন। কর্মজীবনে তিনি অনেক গুরুত্বপূর্ণ পদে ছিলেন। এর মধ্যে রয়েছে রেলওয়ে বোর্ডের ট্রান্সপোর্ট অ্যাডভাইজরি অফিসার (১৯৪০-১৯৪২), কন্ট্রোলার অব কোল ডিস্ট্রিবিউশন (১৯৪২-১৯৪৬), বেঙ্গল-নাগপুর রেলওয়ের ট্রান্সপোর্ট ম্যানেজার (১৯৪৬), ইস্ট ইন্ডিয়ান রেলওয়েজের চীফ অপারেটিং সুপারিন্টেন্ডেন্ট (১৯৪৬) এবং জেনারেল ম্যানেজার (১৯৪৬-১৯৪৮) পদ। পরবর্তীতে তিনি পাকিস্তান জুট বোর্ড এবং কটন বোর্ডের চেয়ারম্যান (১৯৪৯-১৯৫২), পাকিস্তান ইন্ডাস্ট্রিয়াল ডেভলপমেন্ট কর্পোরেশনের (পি আই ডি সি) চেয়ারম্যান (১৯৫২-১৯৫৮) এবং পাকিস্তান অর্ডন্যান্স ফ্যাক্টরির চেয়ারম্যানের দায়িত্ব পালন করেন। তিনি পানি ও বিদ্যুৎ উন্নয়ন কর্তৃপক্ষ (ওয়াপদা) গঠনের দায়িত্ব পালন করেছেন। ১৯৫৮ সালে তিনি পূর্ব পাকিস্তান পানি ও বিদ্যুৎ উন্নয়ন কর্তৃপক্ষের চেয়ারম্যান নিযুক্ত হন। সিন্ধুনদ পানি চুক্তি বাস্তবায়নে তিনি দায়িত্বপালন করেছেন। গোলাম ফারুক খান ১৯৬২ সালে পূর্ব পাকিস্তানের গভর্নর হন। এরপর ১৯৬৫-১৯৬৭ সালে কেন্দ্রীয় বাণিজ্যমন্ত্রী ও প্রতিরক্ষা উপদেষ্টা, পাকিস্তান ইনভেস্টমেন্ট কর্পোরেশনের চেয়ারম্যান, শিল্প মন্ত্রণালয়ের সচিব এবং উত্তর পশ্চিম সীমান্ত প্রদেশের অর্থ, পরিকল্পনা ও উন্নয়ন মন্ত্রী হিসেবে দায়িত্বপালন করেছেন। তিনি জাতীয় পরিষদ, ফেডারেল কাউন্সিল এবং সিনেটেও গুরুত্বপূর্ণ পদে দায়িত্ব পালন করেছেন। গভর্নর হওয়ার পর পূর্ব পাকিস্তানের পাট শিল্পের উন্নয়নে তিনি অবদান রেখেছেন। তিনি গভর্নর থাকাকালীন সময়ে "শরিফ কমিশন" নামক শিক্ষা কমিশনের রিপোর্টের বিরুদ্ধে ব্যাপক ছাত্র বিক্ষোভ হয়। বিক্ষোভের ফলে তিনি গভর্নরের পদ থেকে ইস্তফা দেন। গোলাম ফারুক খান একজন বিশিষ্ট শিল্পপতি ছিলেন। ১৯৪৭ সালে তিনি গোলাম ফারুক গ্রুপ গঠন করেছেন। গোলাম ফারুক খান ১৯৯২ সালে মৃত্যুবরণ করেন। অফিসার অব দ্য অর্ডার অব দ্য ব্রিটিশ এম্পায়ার (১৯৪৪) কম্পেনিয়ন অব দ্য অর্ডার অব দ্য ইন্ডিয়ান এম্পায়ার (১৯৪৬) কমান্ডার অব দ্য অর্ডার অব মেরিট, স্পেন (১৯৫৬) হিলাল-ই-পাকিস্তান (১৯৫৮) গোলাম ফারুক খান, বাংলাপিডিয়া
গুগল রিডার

গুগল রিডার ছিল আরএসএস/এ্যাটম যেটি গুগলের দ্বারা পরিচালিত হতো। ২০০৫ সালে গুগল ল্যাবে এটি প্রথম ছাড়া হয়েছিলো। গুগল রিডার জনপ্রিয় হয়ে উঠেছিলো লোকজনের মধ্যে যখন এটি নানা রকম খবর এবং বিভিন্ন তথ্য প্রদান করতে লাগল। কিন্তু জুলাই ১, ২০১৩তে গুগল এটির কার্যক্রম বন্ধ করে দেয়। Hölzle, Urs। "A second spring of cleaning"। googleblog.blogspot.com। সংগ্রহের তারিখ মার্চ ১৪, ২০১৩।  Wetherell, Chris। "Google Reader: Two weeks"। googlereader.blogspot.com। সংগ্রহের তারিখ অক্টোবর ২১, ২০০৫।
জুম চাষ

জুম চাষ (Shifting Cultivation) পাহাড়ি পার্বত্য চট্টগ্রামের ১৩টির বেশি ক্ষুদ্র নৃগোষ্ঠীর বসবাস। পাহাড়িদের জুম চাষ হলো এলাকায় প্রচলিত এক ধরনের কৃষিপদ্ধতি। "জুম চাষ" বিশেষ শব্দে "ঝুম চাষ" নামেও পরিচিত। "ঝুম চাষ" এক ধরনের স্থানান্তরিত কৃষিপদ্ধতি। এটি মূলত জঙ্গল কেটে পুড়িয়ে চাষ করা হয়, আবার সেই স্থানে জমির উর্বরতা কমে গেলে পূর্বের স্থান হতে কৃষি জমি স্থানান্তরিত করে অন্যত্র আবার কৃষি জমি গড়ে ওঠে। পাহাড়ের গায়ে ঢালু এলাকায় এই চাষ করা হয়। এই পদ্ধতির চাষে বছরের বিভিন্ন সময় বিভিন্ন ফসল উৎপাদন করা সম্ভব হয়। জুম চাষ পার্বত্য অঞ্চলের ক্ষুদ্র-নৃগোষ্ঠীদের জীবন জীবিকার প্রধান অবলম্বন।বর্তমানে প্রতি বছর প্রায় ২০০০০ হেক্টর ভূমি এ পদ্ধতিতে চাষাবাদ করা হয়। "ঝুম চাষ" ভারতে পোড়ু, বীরা, পোনম, প্রভৃতি নামেও পরিচিত। চাকমা মারমা ও ত্রিপুরা ছাড়াও অন্যান্য পাহাড়ি জনগোষ্ঠীর মানুষের মাঝে জুম চাষ বেশ জনপ্রিয়। মূলত কিছু (৩-৫) বছর পাহাড়ের গায়ে, কিছু স্থানে চাষ করে সেই স্থানকে উর্বরতা বৃদ্ধি করার জন্য রেখে দিয়ে, আবার পাহাড়ের অন্য স্থানে গিয়ে জঙ্গল পরিষ্কার করে চাষাবাদ করাই হলো জুম চাষ। "Jhumming, a traditional lifestyle than merely a cultivation method" (পিডিএফ)। সংগ্রহের তারিখ ২০২৪-০৪-১৩।  সমাজবিজ্ঞানী হোসাইন আল জামিলের লেখা থেকে উদৃত
অলিম্পিকে সমন্বিত দল

সমন্বিত দল হল ১৯৯২ গ্রীষ্মকালীন ও শীতকালীন অলিম্পিক গেমসে অংশগ্রহণকারী একটি স্বাধীন দল, যা সাবেক সোভিয়েত ইউনিয়নের ১২টি দেশের ক্রীড়াবিদদের নিয়ে গঠিত হয়েছিল। সমন্বিত দলের জন্য আইওসি দেশের কোড নির্ধারণ করে EUN, যা ফরাসী নাম Équipe Unifiée থেকে নেওয়া। দলটি কখনো কখনো সিআইএস (কমনওয়েলথ অব ইন্ডিপেনডেন্ট স্টেট) দলও বলা হয়। যদিও জর্জিয়া ১৯৯৩ সালের আগে সিআইএস-এ যোগ দেয়নি। সমন্বিত দল সাবেক সোভিয়েত ইউনিয়নের ১২টি দেশের ক্রীড়াবিদদের নিয়ে গঠিত হয়। বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকে ১২টি দেশই অংশগ্রহণ করে কিন্তু আলবার্টভিলে অনুষ্ঠিত ১৯৯২ শীতকালীন অলিম্পিকে ৬টি দেশ অংশগ্রহণ করেছিল। * যারা সমন্বিত দলের হয়ে শীতকালীন অলিম্পিক গেমসে অংশগ্রহণ করেনি। ১৯৯২ আলবার্টভিল শীতকালীন অলিম্পিকে - ভ্যালেরি মেদভেট্সেভ (বায়াথলন) ১৯৯২ বার্সেলোনা গ্রীষ্মকালীন অলিম্পিকে - আলেক্সান্ডার কারেলিন (কুস্তি) প্যারালিম্পিকে সমন্বিত দল জার্মানির সমন্বিত দল "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "অলিম্পিক পদক বিজয়ীগণ" (ইংরেজি ভাষায়)। আন্তর্জাতিক অলিম্পিক কমিটি।  "Unified Team" (ইংরেজি ভাষায়)। Sports-Reference.com। ২৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৬।
ইয়ান ম্যাকেলেন

স্যার ইয়ান মারি ম্যাকেলেন, সিএইচ, সিবিই, (জন্ম: ২৫ মে, ১৯৩৯) একজন ইংরেজ অভিনেতা। তিনি ছয়টি লরন্স অলিভিয়ে পুরস্কার, একটি টনি পুরস্কার, একটি গোল্ডেন গ্লোব অ্যাওয়ার্ড, একটি স্ক্রিন অ্যাক্টরস গিল্ড পুরস্কার, একটি ব্রিটিশ ইন্ডিপেন্ডেন্ট ফিল্ম পুরস্কার, দুইটি স্যাটার্ন পুরস্কার, চারটি ড্রামা ডেস্ক পুরস্কার এবং দুইটি ক্রিটিকস চয়েস চলচ্চিত্র পুরস্কারের প্রাপক। এছাড়া দুইটি একাডেমি পুরস্কার মনোনয়ন, চারটি বাফটা মনোনয়ন এবং পাঁচটি এমি পুরস্কার মনোনয়নও তিনি পেয়েছেন। ম্যাকেলেনের কাজের ঘরানা শেক্সপীয়ার এবং আধুনিক নাটক থেকে শুরু করে জনপ্রিয় ফ্যান্টাসি এবং কল্পবিজ্ঞান পর্যন্ত বিস্তৃত। বিবিসির মতে তার "পারফরমেন্স ইংরেজি মঞ্চ ও চলচ্চিত্র অভিনেতাদের মাঝে তাঁর জায়গা নিশ্চিত করেছে"। তার অভিনীত সবচেয়ে সুপরিচিত ভূমিকার অন্তর্ভুক্ত হল দ্য লর্ড অফ দ্য রিংস ও দ্য হবিটে গ্যানডালফ এবং এক্স-মেন ছায়াছবিতে ম্যাগনিটো। ম্যাকেলেনকে ১৯৭৯ সালে অর্ডার অব দ্য ব্রিটিশ এম্পায়ারের কমান্ডার নিয়োগ করা হয়, পারফর্মিং আর্টসে পারদর্শিতার জন্য ১৯৯১ সালে রানী দ্বিতীয় এলিজাবেথের কাছ থেকে তিনি নাইট উপাধি পান, এবং নাটক ও সাম্যের ক্ষেত্রে অবদানের জন্য রানীর ২০০৮ নববর্ষ সান্মানিকে তাকে একজন কম্প্যানিয়ন ঘোষণা করা হয়। তিনি ১৯৮৮ সালে বিবিসি রেডিওর একটি অনুষ্ঠানে গে হিসেবে আত্মপ্রকাশ করেন, এবং আজ অবধি বিশ্বব্যাপী এলজিবিটি সামাজিক আন্দোলনের অন্যতম রক্ষক হিসেবে সক্রিয় আছেন। ২০১৪ এর অক্টোবরে তাকে লন্ডন শহরের এক ফ্রিম্যান ঘোষণা করা হয়। "Monitor"। Entertainment Weekly (1208)। Time Inc.। ২৫ মে ২০১২। পৃষ্ঠা 21।  Jackson, George (৪ ফেব্রুয়ারি ২০১৩)। "Nesbitt does the honours as fellow actor McKellen gets Ulster degree"। Irish Independent। Independent News & Media। সংগ্রহের তারিখ ৪ ফেব্রুয়ারি ২০১৩। McKellen is recognised as one of the greatest living actors.  "Sir Ian McKellen receives award from University of Ulster"। BBC News। BBC। ৩ ফেব্রুয়ারি ২০১৩। সংগ্রহের তারিখ ৩ ফেব্রুয়ারি ২০১৩। [O]ne of the greatest actors on stage and screen [...] Sir Ian's performances have guaranteed him a place in the canon of English stage and film actors  "নং. 47888"। দ্যা লন্ডন গেজেট (সম্পূরক) (ইংরেজি ভাষায়): 4। ২৬ জুন ১৯৭৯। সংগ্রহের তারিখ ১৪ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sir Ian McKellen"। Cinema.com। সংগ্রহের তারিখ ১৮ জুলাই ২০১১।  "নং. 58557"। দ্যা লন্ডন গেজেট (সম্পূরক) (ইংরেজি ভাষায়): 4। ২৯ ডিসেম্বর ২০০৭। সংগ্রহের তারিখ ৩১ ডিসেম্বর ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অনুষ্ঠানটির অনলাইন রেকর্ডিং দেখতে পারেন এখানে: "Third Ear: Section 28", BBC Radio 3, 27 January 1988
ঝালিমাটির গান

ঝালিমাটির গান(অসমীয়া: ঝালিমাটির গান) অসমের গোয়ালপাড়া জেলার বিভিন্ন অঞ্চলে প্রচলিত লোকগীত। যা লোকের মৃত্যু, শবযাত্রা, শবদাহ ও শ্রাদ্ধের সহিত জড়িত। গোয়ালাপাড়ার বিভিন্ন অঞ্চলে এটি বড়া পুরাণ ও সংকীর্ত্তন নামে জানা যায়। এই গানগুলি আধ্যম্তিক তত্বমুলক ভক্তিরসে সমৃদ্ধ। ঝালিমাটির গানে ব্যবহৃত বাদ্যযন্ত্রগুলি হচ্ছে খোল, করতাল ও ঝালি। ঝালি ও মাটির খোল ব্যবহার করে এই গান গাওয়া হয় বলে এই গানের নাম ঝালিমাটির গান। ব্যক্তির মৃত্যু হওয়ার পর থেকেই ঝালিমাটির গান আরম্ভ হয় যা মৃতকের আদ্যশ্রাদ্ধ সম্পূর্ণ হওয়া পর্যন্ত চলতে থাকে। মৃতকের শ্মশান যাত্রা, আদ্যশ্রাদ্ধ ও পিণ্ডদানের সময় গানের ধরন বিভিন্ন হয়। ড° যতীন বরুৱা (১৬ - ৩১ অক্টোবর, ২০১৪). "ঝালিমাটির গান". প্রান্তিক. খণ্ড ৩৩ শ বছর (২২শ সংখ্যা): পৃষ্ঠা ৪৬-৪৭.
সমন্বিত দল (দ্ব্যর্থতা নিরসন)

সমন্বিত দল বলতে যাদের বোঝানো হতে পারে — ১৯৯২ সালে অলিম্পিক গেমসে অংশগ্রহণের জন্য সাবেক সোভিয়েত ইউনিয়নের ১২টি দেশ মিলে গঠিত : অলিম্পিকে সমন্বিত দল প্যারালিম্পিকে সমন্বিত দল এছাড়া দুই জার্মানি মিলে গঠিত অলিম্পিকে সমন্বিত জার্মান দল এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নিউ থিয়েটার্স

নিউ থিয়েটার্স একটি ভারতীয় চলচ্চিত্র স্টুডিও। ১৯৭০ সালের দাদাসাহেব ফালকে পুরস্কার প্রাপ্ত প্রযোজক বীরেন্দ্রনাথ সরকার দ্বারা এই স্টুডিওটি ১৯৩১ সালের ১০ ফেব্রুয়ারি তারিখে কলকাতায় স্থাপিত হয়। তার বন্ধু ভারতের প্রথম ইম্প্রেসারিয়ো হরেন ঘোষ পরামর্শদানে সাহায্য করেন। এই সংস্থার মূলমন্ত্র : জীবতং জ্যোতিরেতু ছায়াম। বীরেন্দ্রনাথ মার্কিন যুক্তরাষ্ট্রের চলচ্চিত্র জগৎয়ের কার্যনির্বাহী প্রযোজকদের অনুরূপ কাজ করতে পছন্দ করতেন। তিনি ছবি প্রক্রিয়াকরণ ল্যাবরেটরি তৈরি করে একান্তভাবে অনুরক্ত কিছু ব্যক্তিদের নিয়োগ করেন। ছবির জন্য কোনো বিষয় ও নির্মাণকারী দল নির্বাচন হয়ে গেলে, তিনি যথাযত অর্থের ব্যবস্থা করতেন। ছবিটি নির্মাণের সময় তিনি হস্তক্ষেপ করতেন না। বাংলা চলচ্চিত্রের রুচি ও কারিগরী দক্ষতার প্রতীক হিসাবে তিনি নিউ থিয়েটার্সের পরিচয় প্রতিষ্ঠা করেন। প্রেমাঙ্কুর আতর্থী দ্বারা নির্দেশিত দেনা পাওনা নামক বাংলা চলচ্চিত্রটি বাংলার প্রথম দীর্ঘ সবাক চলচ্চিত্র যা ১৯৩১ সালে নিউ থিয়েটার্স দ্বারা প্রযোজিত হয়েছিল। এই ছবির জন্য সংগীত পরিচালনা করেছিলেন বিখ্যাত সংগীতকার রাইচাঁদ বড়াল। কিরণময় রাহার কথা অনুযায়ী, "দেবকী বসুর নির্দেশনায় মুক্তিপ্রাপ্ত চণ্ডীদাস ছবির ফলে নিউ থিয়েটার্স প্রসিদ্ধি লাভ করে।" এর আগে এই স্টুডিও থেকে পাঁচটি সবাক চলচ্চিত্র মুক্তি পেয়েছিল। শরৎচন্দ্র চট্টোপাধ্যায়ের লেখা দেবদাস উপন্যাসের উপর ভিত্তি করে ১৯৩৫ সালে প্রমথেশ চন্দ্র বড়ুয়া অভিনীত ও তাঁরই নির্দেশনায় দেবদাস ছবিটি নির্মিত হয়। এই ছবিটি অভূতপূর্ব সাফল্য অর্জন করে। ১৯৩৫ সালে, নীতিন বসু দ্বারা নির্মিত ভাগ্য চক্র নামক বাংলা ছায়াছবিতে ভারতে সর্বপ্রথম নেপথ্য গানের ব্যবহার করা হয়। কৃষ্ণচন্দ্র দে, পারুল ঘোষ ও সুপ্রভা সরকার এই ছবিতে গান করেন। এই ছবিটি ধুপ ছাঁও নামে হিন্দি ভাষায় পুনঃনির্মিত হয় এবং এটিই নেপথ্য গান সহ প্রথম হিন্দি ছায়াছবি। নিউ থিয়েটার্স প্রযোজিত ছবিগুলিতে, তারকা অভিনেত্রীদের মধ্যে প্রথম কানন দেবী বেশ কয়েকটি ছবিতে অভিনয় করেন। কুন্দন লাল সায়গল, কৃষ্ণচন্দ্র দে, পৃথ্বীরাজ কাপুর, ছবি বিশ্বাস, পাহাড়ী সান্যাল, বসন্ত চৌধুরীর মতন বেশ অনেকজন স্বনামধন্য অভিনেতারাও নিউ থিয়েটার্সের সাথে যুক্ত ছিলেন। প্রেমাঙ্কুর আতর্থী, প্রমথেশ বড়ুয়া, দেবকী বসু ও নীতিন বসু ইত্যাদি প্রসিদ্ধ চলচ্চিত্র নির্দেশক নিউ থিয়েটার্সের ছবিতে কাজ করেছেন। রাইচাঁদ বড়াল, পঙ্কজ মল্লিক ও তিমির বরণের মতন উল্লেখযোগ্য সংগীতশিল্পীরাও এই স্টুডিওর সাথে যুক্ত ছিলেন। নিউ থিয়েটার্সের ছবিগুলি কলকাতা শহরের টালিগঞ্জ অঞ্চলে অবস্থিত তাদের নিজস্ব স্টুডিও থেকে প্রযোজিত হত। ১৯৩১ সালের ১০-ই ফেব্রুয়ারি এটি আরম্ভ হয়। ১৯৩১ থেকে ১৯৫৫-র মধ্যে এই স্টুডিওতে ১৫০-টি ছবির শুটিং করা হয়। ২০১১ সালে আমি আদু ছবিটি দিয়ে নিউ থিয়েটার্সের চলচ্চিত্র প্রযোজনা পুনরায় আরম্ভ হয়। নিউ থিয়েটর্সের চলচ্চিত্রের তালিকায় রয়েছে: সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৮, আইএসবিএন ৯৭৮-৮১-৭৯৫৫-১৩৫-৬ রাহা, কিরনময় (১৯৯১)। Bengali Cinema। কলকাতা: নন্দন, পশ্চিমবঙ্গ চলচ্চিত্র কেন্দ্র। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bhagya Chakra (1935)"। imdb.com। সংগ্রহের তারিখ ২০০৮-১০-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bhagya Chakra (1935)"। www.imdb.com। সংগ্রহের তারিখ ২০০৮-১০-২৩।  New Theatres Is Back সুর, আনসু (১৯৯৯)। আনসুর, সম্পাদক। বেঙ্গলি ফিল্ম ডিরেক্টরি। নন্দন, কলকাতা। পৃষ্ঠা ৩১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  ৯-৭৮৮১৭৭-৫৬৫৮১২ ইন্টারনেট মুভি ডেটাবেজে নিউ থিয়েটার্স (ইংরেজি)